মুক্তিপ্রাপ্ত চরবাশার এলাকার আবু মাঝি (৩৫), মিরাজ মাঝি ও কাশেম মঝি জানান, জলদস্যু  নিজাম ডাকাত ও তার সদস্যরা রবিবার তাদেরকে মেঘনার ইসলামচর সংলগ্ন সন্দীপ চ্যানেল থেকে নৌকা জালসহ অপহরণ করে জাহাজ্জার চরের আস্তানায় নিয়ে যায়। এ সময় জলদস্যুরা বিভিন্ন স্থান থেকে আরও অন্তত ২৫- ৩০ টি ট্রলারের মাঝি মাল্লাসহ সকলকে জিম্মিকরে নিয়ে আসে। তিন দিন দস্যুদের আস্তানায় জিম্মি থাকা বস্থায় তাদেরকে বিভিন্ন নির্যাতন ও আত্মিয় স্বজনদের থেকে মোবাইল ফোনে মুক্তিপণ দাবী করত। মঙ্গলবার দুপুরে তারা মুক্তিপণ দিবে এমন অঙ্গিকার করলে জলদস্যুরা তাদের নৌকাগুলি রেখে দিয়ে তাদেরকে থেকে মুক্তিদেয়।